I Should Be So Lucky

"**I Should Be So Lucky**" הוא שיר משנת 1987 שבוצע על ידי הזמרת והיוצרת האוסטרלית קיילי מינוג מתוך אלבום הבכורה שלה, Kylie, שיצא לאור בשנת 1988. השיר יצא לאור ב-29 בדצמבר 1987 והפך ללהיט עולמי. השיר נכתב והופק עבור מינוג על ידי סטוק אייטקן ווטרמן, שהפיק עבורה את ארבעת האלבומים הראשונים שלה.

## ביקורת
השיר קיבל לרוב ביקורות חיוביות ממבקרי המוזיקה וכבש את המקום הראשון במצעדים במדינות כמו בריטניה, אוסטרליה, גרמניה ודרום אפריקה. השיר התמקם בין עשרת המקומות הראשונים במדינות כמו ניו זילנד ויפן, וכן במצעד שירי הדאנס קלאב של בילבורד בארצות הברית.

ב-2023, מינוג הקליטה גרסה מיוחדת לסרט הפתיחה של BBC Sport, במשחק חצי הגמר של אנגליה נגד אוסטרליה בגביע העולם בכדורגל נשים 2023.

## ביצועים
השיר יצא לאור בבריטניה ב-29 בדצמבר 1987, ובאוסטרליה ב-1 בפברואר 1988. הוא זכה להצלחה מסחרית, וכיכב בראש המצעד האוסטרלי במשך שישה שבועות רצופים, והפך לסינגל השני של מינוג שהגיע למקום הראשון בארצה, אחרי "Locomotion". הסינגל זכה באלבום פלטינה מאיגוד תעשיית ההקלטות האוסטרלי (ARIA) ודורג חמישי במצעד סוף השנה לשנת 1988. בניו זילנד, השיר נכנס למקום ה-15 בטופ 40 של ניו זילנד והגיע לשיא במקום השלישי ב-27 במרץ 1988, כשהוא נשאר במצעד במשך 12 שבועות.

השיר נכנס למקום ה-90 במצעד הסינגלים הבריטי, וטיפס למקום 54 בשבוע שלאחר מכן. שלושה שבועות לאחר מכן הוא עלה למקום הראשון, ונשאר בראש במשך חמישה שבועות וקיבל אלבום זהב על ידי איגוד תעשיית ההקלטות הבריטי (BPI) על מכירה של 600,000 עותקים.

בארצות הברית, השיר הגיע למקום ה-28 במצעד בילבורד הוט 100 ולמקום העשירי במצעד US Hot Dance Club Play. הוא הפך ללהיט בטופ 5 באוסטריה, צרפת ונורווגיה, והצליח גם במצעדים בבלגיה, הולנד ושוודיה. השיר הגיע לראש המצעדים בפינלנד, גרמניה, הונג קונג, אירלנד, ישראל ושווייץ, ושהה שבעה שבועות בראש מצעד הפופ הדרום אפריקאי.

## קרדיטים ואנשי צוות
רשימת הקרדיטים נלקחו מהאלבום "Kylie":
* קיילי מינוג – שירה
* די לואיס – קולות רקע
* מיי מקנה – קולות רקע
* מייק סטוק – קולות רקע, קלידים
* מאט אייטקן – גיטרות, קלידים
* מארק מקגוויר – הנדסת קול
* פיט המונד – מיקסים
* ברני אדמס – הנדסת קול
* ריק אוניל – מאסטרינג

## מיקומי שיא במצעדים

## מכירות

## קישורים חיצוניים
* 20px "I Should Be So Lucky", באתר AllMusic **(באנגלית)**
* 20px "I Should Be So Lucky", באתר MusicBrainz **(באנגלית)**
* 20px "I Should Be So Lucky", באתר Discogs **(באנגלית)**
* 30px "I Should Be So Lucky", באתר Genius **(באנגלית)**
* 20px "I Should Be So Lucky", באתר Spotify **(באנגלית)**
* 44px "I Should Be So Lucky", באתר אפל מיוזיק **(באנגלית)**
* 44px "I Should Be So Lucky", באתר Deezer **(באנגלית)**
* 55px "I Should Be So Lucky", באתר Tidal **(באנגלית)**
* 20px "I Should Be So Lucky", באתר SoundCloud **(באנגלית)**
* 20px "I Should Be So Lucky", באתר Last.fm **(באנגלית)**
* 20px "I Should Be So Lucky", באתר Musixmatch **(באנגלית)**
* "I Should Be So Lucky", באתר SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:שירי פופ
קטגוריה:שירי Hi-NRG
קטגוריה:שירי קיילי מינוג
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון בשווייץ
קטגוריה:שירים על מזל